proxectonos/corpus_dominio_legal_administrativo_tmp huggingface dataset:
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52840. Vivenda. Concello de Cambre

Marcel Daniel Monduate Gruia solicita de Augas de Galicia por atoparse nas marxes do río da Gandara, a autorización de obras, na parcela de referencia catastral 61471100NH5964N0001FT, no Lugar do Pombo 28b, parroquia de Pravio (San Xoán), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52840. As obras solicitadas consisten na construción dunha vivenda unifamiliar composta de planta sotano e baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de maio de 2016 O xefe do servizo territorial Néstor Rodríguez Arias
26/05/2016 | Administración LocalMunicipal
A Laracha
Decreto de delegación específica de voda

Anuncio decreto delegación específica “RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais, aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de ANA BELÉN RODRÍGUEZ VILAS, Concelleira do Concello da Laracha, a atribución para autorizar a celebración dun matrimonio o día 27 de maio de 2016, ás 12.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a Ignacio Martin Marcucci Bouhassoun a presente resolución para o seu coñecemento e efectos. Asinado dixitalmente polo Sr. alcalde, José Manuel López Varela, do que eu secretario, Miguel Iglesias Martínez, dou fe. O alcalde Dou fe, o secretario” A Laracha, 18 de maio de 2016. O alcalde José Manuel López Varela
26/05/2016 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-5/2016)

Anuncio de contratación (CON-5/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-5/2016.2. Obxecto do contrato: outorgamento de concesións administrativas para a explotación de vintecatro postos nos mercados municipais de abastos coruñeses, favorecendo a inserción laboral. Duración: quince anos, prorrogables por dez máis.3. Tramitación: ordinaria. Procedemento: aberto.4. Canon anual: véxase prego de cláusulas administrativas.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: trinta días naturais, contados a partir do seguinte ao da publicación deste anuncio no Boletín Oficial da Provincia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 10 de maio de 2016. M.ª Eugenia Benedetta Allan Fernandez Giro responsable de Facenda e Administración (Decreto de delegación do 15/06/2015)
26/05/2016 | Administración LocalMunicipal
Boqueixón
Aprobación inicial modificación regulamentos dos servizos municipais de abastecemento e saneamento

O Pleno do Concello de Boqueixón, na sesión ordinaria que tivo lugar o día 11 de maio do 2016 adoptou o acordo de aprobar inicialmente a modificación dos regulamentos dos servizos municipais de abastecemento e de saneamento. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón a 18 de maio de 2016 O alcalde Ovidio Rodeiro Tato
26/05/2016 | Administración LocalMunicipal
Santiago de Compostela
Secretaría Xeral
Aprobación inicial da Ordenanza de transparencia, acceso á información pública e reutilización de datos da administración Concello de Santiago de Compostela

ANUNCIO O Concello de Santiago, en sesión plenaria ordinaria celebrada o día 28 de abril de 2016, aprobou inicialmente a Ordenanza de transparencia, acceso á información pública e reutilización de datos da Administración Concello de Santiago de Compostela, que se somete á información pública polo prazo de 30 días para que os interesados poidan presentar as reclamacións e suxestións que estimen oportunas. De non habelas, a Ordenanza entenderase aprobada definitivamente. Santiago de Compostela, 19 de maio de 2016. O ALCALDE Asdo.: Martiño Noriega Sánchez
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52976. Concello de Mazaricos

O Concello de Mazaricos solicita de Augas de Galicia a autorización para limpeza do regato de Lago, no concello de Mazaricos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52976 As obras solicitadas consisten na limpeza no cauce do Regato de Lago ao seu paso polo lugar de As Porteliñas, parroquia de Mazaricos (San Xoán). As actuacións consistirán na poda de ramaxes e retirada de pedras e sedimentos do leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de maio de 2016 O xefe do servizo territorial Ángel Gómez Rey
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52631. RBTS. Concello de Arteixo

Unión Fenosa Distribución S. A. solicita de Augas de Galicia por atoparse nas marxes do río Teixueiras, a autorización de obras, na rúa Vilarrodis, nº 39, parroquia de Oseiro (San Tirso), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52631. As obras solicitadas consisten na instalación da RBT en rúa Vilarrodis 39. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de maio de 2016 O xefe do servizo territorial Néstor Rodríguez Arias
26/05/2016 | Administración LocalMunicipal
Boqueixón
Prórroga inicio execución do proxecto de urbanización SAUI 2

ANUNCIO Prórroga inicio execución do proxecto de urbanización SAUI 2 O Concello de Boqueixón, na sesión plenaria que tivo lugar o 11 de maio do 2016, acordou: 1. Prorrogar dous anos máis o prazo para o inicio da execución das obras de urbanización do polígono do SAUI-2, así como para a presentación do aval por importe do 20% do custo das obras.2. Publicar este acordo no Boletín Oficial da Provincia e na páxina web municipal.3. Notificar este acordo á Consellería de Medio Ambiente, Territorio e Infraestruturas a Augas de Galicia e á Administración de Infraestruturas Ferroviarias. Boqueixón, 18 de maio do 2016. O alcalde Ovidio Rodeiro Tato
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.50608-Concesión

Luis Abraham Hamidallah Amunarriz solicita de Augas de Galicia un caudal de 0,03 litros/segundo de augas procedente dunha fonte no lugar da Pousada, parroquia de Cereo (Santa María), Concello de Coristanco (A Coruña. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.50608. As características do aproveitamento son: SOLICITANTE: Luis Abraham Hamidallah Amunarriz CAUDAL: 0,03 litros/segundo DESTINO: Rega da parcela 6445707NH1864S0001RY en 2705 m 2 ORIXE: Fonte na parcela 615 do polígono 5 LUGAR: Pousada PARROQUIA: Cereo (Santa María) CONCELLO: Coristanco As augas cáptanse dunha fonte nun corgo ou balsa de formigón na parcela 615 do polígono 5 cun depósito conectada a ela, dende este parte unha tubaria que cruza as fincas 612 e 589 do polígono 5 ata a parcela do solicitante onde se empregará para rega de 2705 m 2 O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas no Edificio Administrativo de Monelos, R/Vicente Ferrer 2-9º andar da Coruña, onde estará exposto o expediente de que se trata, para que poida ser examinado por quen o desexe. A Coruña, 09 de maio de 2016 O xefe do servizo territorial Néstor Rodríguez Arias
26/05/2016 | Administración LocalMunicipal
Brión
Anuncio de licitación de subministro de gasóleo en dous lotes

a) Organismo: Concello de Brión. b) Dependencia que tramita o expediente: Secretaría.2. Obxecto do contrato: Subministro de gasóleo A (lote 1) para os vehículos e maquinaria municipais e de gasóleo C (lote 2) para calefacción de centros públicos municipais do Concello de Brión.3. Prazo de execución: Tres anos, con posibilidade dunha prórroga por 1 ano máis. a) Tramitación: ordinaria. b) Procedemento: aberto (cun único criterio de adxudicación: prezo máis baixo). 5. Presuposto máximo de licitación: Non se establece por estar subordinado o consumo efectivo de combustible ás necesidades reais do concello, non podendo exceder dos créditos consignados no orzamento nos termos previstos na cláusula 2 do prego de cláusulas administrativas.6. Garantía provisional: non se esixe.7. Garantía definitiva: non se esixe.8. Presentación das ofertas ou das solicitudes de participación: Dentro de prazo de 15 días naturais contados desde o día seguinte ao da publicación deste anuncio no BOP. a) Lugar de presentación: Rexistro do Concello de Brión. Praza do Concello 1.15865 Brión. Os gastos correspondentes aos anuncios da licitación serán por conta do adxudicatario.10. Información: Perfil de contratante: www.concellodebrion.org Brión, 18 de maio de 2016 O alcalde José Luis García García
26/05/2016 | Administración LocalMunicipal
Brión
Aprobación padróns do prezo público polos servizos de axuda no fogar básica e dependencia do mes de abril de 2016

Mediante resolución de Alcaldía de data de 18 de maio de 2016 aprobouse o padrón do servizo de axuda no fogar básica e dependencia do mes de abril. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 25 de maio de 2016 ao 26 de xullo de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 18 de maio de 2016 O alcalde José Luís García García
26/05/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de depósitos previos e indemnizacións por rápida ocupación por expropiacións forzosas na clave de obra N-AC-90.4.2-ES no concello de Arteixo o 21 de xuño de 2016

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a efectua-lo pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruídos para o termo municipal de Arteixo, con motivo das obras de “EXECUCION CAMIÑO DE ACCESO. AUTOESTRADA CORUÑA-CARBALLO” de clave N-AC-90.4.2-ES, o cal terá lugar: Lugar: Casa Consistorial do Concello de Arteixo (Praza Alcalde Ramón Dopico 1) Data: 21 de xuño de 2016 de 9:30 a 10:00 horas. Ós propietarios das fincas cuxa relación figura exposta no taboleiro de anuncios do Concello referido. O pagamento efectuarase polo Pagador deste Servizo. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, e que deberán identificarse co Documento Nacional de Identidade, ou no seu defecto, polo coñecemento directo que testifique o alcalde ou secretario do Concello. Así mesmo comunícaselle que deberán comparecer ao acto xuntando as escrituras de propiedade das fincas e do D. N. I. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. A Coruña a, 12 de maio de 2016 O xefe do servizo Asdo.: Felipe de la Vega Gándaras
26/05/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xustiprezo de Xurado da clave AC/11/049.01 no Concello de Arteixo o 21 de xuño de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ARTEIXO, por mor das obras do Proxecto: Dito pagamento terá lugar: Lugar: Casa Consistorial do Concello de ARTEIXO Data: 21 de Xuño de 2016 de 09:30 a 10:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 12 de mayo de 2016 O xefe do servizo, Fdo.: Felipe de la Vega Gándaras
18/05/2016 | Administración LocalMunicipal
Sobrado
Aprobación do padrón fiscal da taxa de abastecemento de auga do 1º trimestre de 2016

Por resolución da Alcaldía do 9 de maio de 2016 aprobouse o padrón da taxa polo servizo de abastecemento de auga correspondente ao 1º trimestre de 2016. Polo que se expón ao público durante quince días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. A falta de pago no periodo voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra as liquidacións incorporadas ao padrón, os interesados poderán interpor os seguintes recursos: - Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administraativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Tamén se poderá interpor calquera outro recurso que se estime conveniente. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. Sobrado, 10 de maio de 2016 O alcalde, Asdº.- Ivette Maria Junior Alexander De la Salud Khoula
18/05/2016 | Administración LocalMunicipal
Vilarmaior
Padrón taxa SAF libre concorrencia abril 2016

Mediante Decreto da Alcaldía de data do 10 de maio de 2016 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de abril de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de maio de 2016. O ALCALDE, Carlos Vázquez Quintián
18/05/2016 | Administración LocalMunicipal
Paderne
Anuncio de baixa de oficio

ANUNCIO Padrón de habitantes Con data 25 de MAIO de 2016 esta Alcaldía dictou Decreto, no que se resolve, en consonancia co preceptuado no artigo 72 do Regulamento de poboación e demarcación territorial das entidades locais, incoar expedientes de baixa de oficio, no padrón municipal de habitantes, de LUISA EUGENIA STEFANA VIÑOLO, por incumpri-los requisitos previstos no artigo 54 do citado regulamento. Ó non ser posible prectica-la notificación ó interesado a través do Servicio de Correos, mediante carta certificada con aviso de recibimento, notifícase mediante o presente anuncio, en cumprimento do artigo 59.4 da Lei 30/1992, do réxime xurídico das administracións públicas e do procedemento administrativo común, co fin de que nun prazo de quince días, que comezará a contar dende o seguinte ó da publicación neste Boletín, poida o interesado, en trámite de audiencia, examina-lo expediente en horario de oficina e presenta-las alegacións que estime pertinentes. Paderne, 3 de MAIO de 2016. O alcalde-presidente César Longo Queijo
18/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Seguro de bens (continente e contido) da Deputación Provincial da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2016.00187 2. OBXECTO DO CONTRATO: seguro de bens (continente e contido) da Deputación provincial da Coruña 3. PRAZO DE VIXENCIA: Dende as cero horas do día 1 de xuño de 2016 ata as 24 horas do 31 de maio de 2018, prorrogable por un ano máis.4. TRAMITACIÓN E PROCEDEMENTO DE ADXUDICACIÓN: A) Tramitación: Urxente B) Procedemento: Aberto con multiplicidade de criterios 5. PRESUPOSTO ANUAL: 69.515,00€; Presuposto total para dous anos:139.030,00 €: 5. BIS. VALOR ESTIMADO: 208.545,00 € 6. GARANTÍA PROVISIONAL: Non se esixe 7. GARANTÍA DEFINITIVA: Non se esixe 8. REQUISITOS ESPEC ÍFICOS DO CONTRATISTA: Ver cláusulas 7 e 10 do prego.8. BIS. CLASIFICACIÓN: Non se esixe. Os licitadores deberán acreditar o cumprimiento dos requisitos específicos de solvencia establecidos na cláusula 10.1. b. G) 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15006 A Coruña) B) Data límite de presentación de ofertas: dentro do prazo dos oito días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en dous sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 3 do prego de cláusulas administrativas. D) MOSTRAS: Non se esixen. VARIANTES: Non se admiten.10. INFORMACIÓN: www.dacoruna. gal 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 16 de maio de 2016 O PRESIDENTE, O SECRETARIO, Valentín González Formoso José Luis Almau Supervía
18/05/2016 | Administración LocalMunicipal
Oza-Cesuras
Aprobación do padrón de contribuíntes pola taxa correspondente ao servizo de subministro de auga potable, 1º trimestre de 2016, ámbito antigo municipio de Oza dos Ríos

ÓRGANO E DATA DE APROBACIÓN: Xunta de Goberno Local, sesión do 29 de abril de 2016 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. PRAZO DE EXPOSICIÓN: 15 días. Oza-Cesuras, 4 de maio de 2016 O ALCALDE, Asdo.- José Pablo González Cacheiro
18/05/2016 | Administración LocalMunicipal
Cabana de Bergantiños
Elevación a definitivo do acordo de aprobación inicial da modificación de crédito n.º 2/2016, mediante suplemento de crédito

ANUNCIO Elevación automática a definitivo do acordo de aprobación inicial do expediente de modificación de crédito 2/2016, mediante suplemento de crédito Rematado o prazo de exposición ao público do acordo plenario de modificación n.º 2 do orzamento da Corporación para o ano 2016, mediante suplemento de crédito, sen presentarse reclamacións, enténdese elevado a definitivo, conforme ao disposto no artigo 177 do Real decreto lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expediente. Conforme ao artigo 171 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 6 de maio de 2016. O alcalde Asdo.: José Muíño Domínguez
18/05/2016 | Administración LocalMunicipal
Cerdido
Anexo II das bases da bolsa de contratación de auxiliar de axuda no fogar

Tema 1.- O servizo de axuda no fogar: definición e obxectivos xerais. Tema 2.- Rol e perfil profesional dos auxiliares de axuda no fogar. Tarefas e funcións. Tema 3.-- Actuacións en caso de gran dependencia física: actividades na cama e na cadeira. Tema 4.- Técnicas de aseo e hixiene corporal. Axudas técnicas Tema 5.- Prevención de accidentes da persoa maior na vivenda: As caídas, organización do espazo, iluminación, cuarto de baño, usos e aparatos eléctricos e a cociña. Tema 6. O concello de Cerdido. Parroquias e lugares Cerdido, 13 de maio de 2016 O Alcalde Benigno Galego Castro
18/05/2016 | Administración LocalMunicipal
Cambre
Aprobación definitiva do orzamento xeral para o exercicio 2016 e cadro de persoal para o 2016

De conformidade co artigo 169.1 do Real decreto lexislativo 2/2004, de 5 de marzo, considérase definitivamente aprobado o orzamento xeral desta Entidade para o exercicio 2016 e as bases para a súa execución, así como o cadro de persoal para o 2016, unha vez aprobado inicialmente polo Pleno en sesión extraordinaria celebrada o pasado día 18 de abril, e publicado Boletín Oficial da Provincia núm.76, de data 22 de abril de 2016, e transcurrido o prazo de quince días sen presentarse reclamacións contra os mesmos. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento, que ascende a un importe de 16.236.442,97 €: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. CADRO DE PERSOAL Procédese a públicación do cadro de persoal do Concello de Cambre para o ano 2016, de acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local. PERSOAL FUNCIONARIOS 2016 Cambre, 12 de maio de 2016. O alcalde Óscar A. García Patiño
18/05/2016 | Administración LocalMunicipal
San Sadurniño
Modificacións do presuposto de 2016

ANUNCIO Aprobación de modificacións do presuposto para 2016 O Pleno deste Concello, en sesión celebrada o pasado día 07/05/16, aprobou inicialmente o expediente de modificacións na plantilla de persoal e nas bases de execución do presuposto do presente exercicio 2016. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 9 de maio de 2016. O alcalde Secundino García Casal
18/05/2016 | Administración LocalMunicipal
As Pontes de García Rodríguez
Intervención
Anuncio aprobación inicial orzamento xeral exercicio 2016

Aprobado inicialmente o Orzamento Xeral deste Concello para o exercicio económico de 2016 na sesión ordinaria celebrada o día 5 de maio de 2016, así como as bases de execución, o anexo de persoal e anexo de investimentos; en cumprimento do disposto no artigo 169.1 do Texto refundido da lei reguladora das facendas locais, o expediente exponse ó público polo prazo de quince días hábiles, contados a partir do seguinte ó da inserción deste anuncio no Boletín Oficial Provincial. Durante o devandito prazo tódolos interesados poderán examinalo e presentalas reclamacións que estimen oportunas. O Orzamento, así como os anexos reflectidos, quedarán definitivamente aprobados se transcorrido o prazo de exposición ó público non se presentase reclamación algunha. No senso contrario, o Pleno da Corporación disporá do prazo dun mes para resolvelas. O Orzamento definitivamente aprobado, así como o cadro de persoal serán obxecto de publicación no Boletín Oficial Provincial, entrando en vigor ó día seguinte ó da súa publicación. As Pontes de García Rodríguez, o 6 de maio de 2016. O alcade, Luz Rocio Saviron Secorun
18/05/2016 | Administración LocalMunicipal
San Sadurniño
Aprobación inicial de expediente de modificación de créditos n.º 02/2016

ANUNCIO Aprobación de expediente de modificación de créditos número 02/2016 O Pleno deste Concello, en sesión celebrada o pasado día 07/05/16, aprobou inicialmente o expediente de modificación de créditos n.º 02/2016, de xeración de créditos por ingresos por unha cantidade total de 28.500 €, dentro do orzamento do presente exercicio 2016. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 9 de maio de 2016. O alcalde Secundino García Casal.
18/05/2016 | Administración LocalMunicipal
Brión
Aprobación do padrón da taxa pola utilización dos servizos da escola infantil de maio de 2016

ANUNCIO APROBACIÓN DO PADRÓN DA TAXA POLA UTILIZACIÓN DOS SERVIZOS DA ESCOLA INFANTIL DE MAIO DE 2016 Mediante resolución de Alcaldía de data de 09.05.2016 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 16 de maio de 2016 ao 18 de xullo de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de maio de 2016. O alcalde José Luis García García
18/05/2016 | Administración LocalMunicipal
Mugardos
Licitación por procedemento aberto (cun único criterio de valoración) e trámite urxente para a contratación bianual para a execución das Festas de Verán e Fin de Ano 2016/2017 e Carnaval 2017 e 2018

a) Organismo: Concello de Mugardos. b) Dependencia que tramita o expediente: Secretaría. a) Descrición do obxecto: Execución das festas de verán e fin de ano 2016 e 2017, e carnaval 2017 e 2018. a) Tramitación: urxente b) Procedemento: aberto c) Forma: cun único criterio de valoración (prezo). Importe total: 90.460, IVE incluido. (2016: 38.365 €, IVE incl./2017: 44.230 €, IVE incl./2018:7.865 €, IVE incl.) a) Provisional: Non se esixe. b) Definitiva: 5% do importe de adxudicación, excluído o IVE a) Entidade: Concello de Mugardos. Perfil do Contratante (www.concellodemugardos. gal). b) Enderezo: Avda. de Galicia,45. c) Localidade e Código Postal: Mugardos 15620 d) Teléfono: 981 47 03 38 (ext.4) e) Fax.981 47 22 02 f) Enderezo electrónico: correo@mugardos. dicoruna. es a) Data límite de presentación: de 9:00 a 14:00 h. (de luns a venres) e de 9:00 a 13:00 (sábados e días non laborais para o persoal do Concello) dentro do prazo de oito (8) dias naturais, contados dende o día seguinte ó da última publicación do anuncio de licitación no Boletín Oficial da Provincia ou no Perfil do Contratante. Se o último día para a presentación de ofertas coincidise en domingo ou festivo trasladarase ó seguinte día hábil. b) Documentación a presentar: a documentación presentarase en dous (2) sobres pechados: - Sobre “A”, subtitulado: “DOCUMENTACIÓN (cláusula 11 do prego) - Sobre “B”, subtitulado: “OFERTA ECONÓMICA” (cláusula 11 do prego) c) Lugar de presentación: 1º.- Entidade: Concello de Mugardos - Rexistro Xeral 2º.- Enderezo: Avda. de Galicia,45 3º.- Localidade e Código Postal: Mugardos 15620.8.- Apertura das ofertas. Cláusula 17 do prego. Secretaría, no primeiro andar da Casa Consistorial. Son de aplicación os pregos de cláusulas administrativas particulares e de prescricións técnicas aprobados pola Xunta de Goberno Local o día 12.05.2016. Mugardos, 13 de maio de 2016. O ALCALDE ASDO) HUIHUI BEAKA ALIJAS FONTICOBA
18/05/2016 | Administración LocalMunicipal
Vilarmaior
Padrón taxa SAF dependencia abril 2016

Mediante Decreto da Alcaldía de data do 10 de maio de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de abril de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de maio de 2016. O ALCALDE, Carlos Vázquez Quintián
06/05/2016 | Administración LocalMunicipal
A Capela
Aprobación incial do expediente de modificación de créditos 1/2016

Unha vez aprobado inicialmente polo Pleno desta Corporación, na sesión ordinaria do día 28 de abril de 2016, o expediente de modificación de créditos número 1/2016, dentro do vixente orzamento municipal, por un importe de cento cincuenta e dous mil trescentos cincuenta e dous euros e corenta e tres céntimos de euro (152.352,43 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 29 de abril de 2016 O alcalde Manuel Meizoso López
06/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52295. Salvador Rivadas Cotón. t. m. de Frades

Salvador Rivadas Cotón, con DNI XXXXXXXXX, con enderezo na rúa de Santiago s/n, Ledoira, Frades (A Coruña), solicita de Augas de Galicia a autorización de obras no lugar de Ponte Carreira, parroquia de Ledoira (San Martiño), no t. m. de Frades (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52295 As obras solicitadas consisten na limpeza e roza de maleza, retirada de pedras do leito do río e restitución de lousas sobre o cauce do río Lamego ao seu paso polas parcela 5033, 5034 e 5093 do polígono 507, no lugar de Ponte Carreira, parroquia de Ledoira, concello de Frades (A Coruña). A limpeza e retirada de pedras farase no tramo de río que cruza estas parcelas e a restitución das lousas sobre o río farase en dous tramos de 16 metros e outro de 36 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de abril de 2016 O xefe do servizo territorial Ángel Gómez Rey
06/05/2016 | Otras Entidades y Anuncios ParticularesDiversos
Convocatoria junta general constituyente

D. Manuel Faustino García Martínez, Presidente da Xunta Xestora da Comunidade de Usuarios de Augas de Sarela de Arriba e Monte da Vila, parroquia de A Peregrina, en Santiago De Compostela, convoca a todo-los interesados á Xunta Xeral Constituínte da Comunidade de Usuarios de Augas de Sarela de Arriba e Monte da Vila que se celebrará o vindeiro 7 de mayo de 2.016 de acordo coa seguinte convocatoria: 1) Aprobación da Constitución da Comunidade de Usuarios de Auga de Da Peregrina, nos lugares de Sarela de Arriba y Monte da Vila, parroquia de A Peregrina.2) Elaboración da Relación Nominal de Usuarios y caudal utilizable.3) Establecemento das bases dos Proxectos de Ordenanzas e Reglamentos polos que se rexirá a Comunidade.4) Nombramento de Comisión e Presidente da Comisión para a redacción os Proxectos de Ordenanzas e Reglamentos.5) Pregos e preguntas. En Santiago de Compostela, a 20 de abril do 2.016 Fdo. D. Paata Penu Torallas
06/05/2016 | Administración LocalMunicipal
Teo
Aprobación definitiva do orzamento municipal 2016

EDICTO Quedando definitivamente aprobado o orzamento municipal para o exercicio 2016, unha vez transcorrido o prazo dun mes dende a sesión plenaria de data 31/03/2016 e tras ser resolta a alegación presentada contra o mesmo, en cumprimento do disposto no artigo 169.3 do Real Decreto Lexislativo 2/2004, do 5 de marzo, faise público que o citado orzamento ascende, no estado de gastos a 13.828.448,43 € e no estado de ingresos a 13.828.448,43 €, sendo a súa distribución por capítulos a que de seguido se reflicite: Ó mesmo tempo faise público o cadro de persoal da Corporación, coa composición que de seguido se miuda: A) PERSOAL FUNCIONARIO B) PERSOAL LABORAL C) PERSOAL EVENTUAL Segundo establece o artigo 171 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses a contar dende a publicación deste edicto no Boletín Oficial da Provincia. Teo, 4 de maio de 2016. O alcalde Rafael C. Sisto Edreira
06/05/2016 | Administración LocalMunicipal
Pontedeume
Anuncio delegación Alcaldía para casamento civil

Con motivo da celebración de casamento civil o día 30 de abril de 2016 ás 18h, por Decreto 239/2016 ditado o 15 de abril de 2011, esta alcaldía-presidencia resolveu, en estracto: PRIMEIRO.- Delegar as función como oficiante do casamento en Don Pedro Amado Sanmartín, concelleiro deste concello. SEGUNDO.- Publicar a presente resolución no BOP …//… O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 27 de abril de 2016 O alcalde Bernardo Fernández Piñeiro
06/05/2016 | Administración LocalMunicipal
Abegondo
Oferta de emprego publico

Por Decreto da Alcaldía número 2016/G003/000061 foi aprobado a oferta de emprego público para o ano 2016 que conten os seguintes postos de traballo: O que se fai publico aos efectos oportunos, en Abegondo a 21 de abril de 2016 O Alcalde José Antonio Santiso Miramontes
06/05/2016 | Administración LocalMunicipal
Narón
Intervención
Edicto aprobación inicial modificación Base nº 9 das Bases de execución do orzamento 2016

O Concello Pleno, en sesión ordinaria celebrada o día 28 de abril de 2016, aprobou inicialmente: O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 29 de abril de 2016 O alcalde José Manuel Blanco Suárez
06/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52933. SAT Familia Martínez. t. m. de Vilasantar

SAT Familia Martínez solicita de Augas de Galicia a autorización de obras no lugar de Turío, parroquia de San Vicenzo de Curtis (San Vicenzo), Concello de Vilasantar (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52933. As obras solicitadas consisten na ampliación das instalacións dunha explotación gandeira situada na parcela nº 32 do polígono 5, lugar de Turio, parroquia de San Vicenzo de Curtis, concello de Vilasantar. As obras consisten na construción dunha fosa de xurros cuberta de dimensións 50,5x36 m e un silo forraxeiro de 54x15,1 m. Estas obras sitúanse dentro da zona de policía do rego de Turio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de abril de 2016 O xefe do servizo territorial Ángel Gómez Rey
06/05/2016 | Administración LocalMunicipal
Ribeira
Publicidade da formalización de contratos. Proxecto: saneamento no lugar de Sobrido (Oleiros)

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Saneamento no lugar de Sobrido (Oleiros). Tipo de contrato: Contrato administrativo de obras. Financiamento: Municipal. Procedemento de licitación: Procedemento aberto con un único criterio de adxudicación (prezo máis baixo) e con tramitación ordinaria. Órgano adxudicador: Xunta de Goberno Local (sesión da data 31/03/2016). Adxudicatario: Construcciones Anspal, S. L. Prezo de adxudicación: 168.069,00 euros (Base: 138.900,00 euros; IVE 21%: 29.169,00 euros). Prazo de execución: 6 meses. Data da formalización do contrato: 06/04/2016. Riveira, a 13 de abril de 2016. O Alcalde, Asdo./ Manuel Ruiz Rivas.
06/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 25 de xaneiro de 2016, da Xefatura Territorial da Coruña, pola que se somete a información pública a autorización administrativa previa e de construción dunha instalación eléctrica en Muros (IN407A 2015/623-1)

Núm. Expte.: IN407A 2015/623-1 Solicitante: UNIÓN FENOSA DISTRIBUCIÓN SA Denominación: LMTS CT RBT Espanadal Concello: Muros Liña de media tensión subterránea, a 20 KV, cunha lonxitude de 1085 m, coa orixe no CS 15CFGS Edar A Bouga (expte 371/08), condutor tipo RHZ1-2OL-12/20 KV 1x240 mm2 Al, e final centro de transformación Espadanal (proxectado). Centro de transformación prefabricado Espadanal, cunha potencia de 400 KVA, e unha relación de transformación de 20000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 25 xaneiro de 2016 O Xefe Territorial da Coruña Helena Cristina Odor Icart